Държавен вестник, бр. 93, 2015 г., стр. 11

БРОЙ  93	
Д Ъ Р Ж А В Е Н  В Е С Т Н И К 	
СТР.  11  
3. предложения и сигнали, които, въпреки 
че съдържат реквизитите по т. 1 – 2, не са под- 
писани от автора или от негов представител 
по закон или пълномощие.
(7) За сигнали, отнасящи се до нарушения, 
извършени преди повече от две години, се 
считат тези, които се отнасят за факти и съ-
бития, случили се преди повече от две години 
преди подаването или заявяването на сигнала, 
установено чрез датата на подаването или 
заявяването в регистратурата на ведомството. 
Чл. 22. Предложенията и сигналите се 
вписват в специален регистър за предложе-
нията и сигналите, като се отбелязва видът, 
в който те са подадени. Регистърът се води 
от дирекция „АИОФСД“.
Чл. 23. Решение по предложението или 
сигнала се взема от председателя на Патент-
ното ведомство.
Раздел ІІ
Производство по предложенията
Чл. 24. Предложенията за усъвършенстване 
на организацията и осъществяване дейността 
на Патентното ведомство или за решаване на 
други въпроси в рамките на компетентността 
му се правят до председателя на Патентното 
ведомство.
Чл. 25. (1) Разглеждането на предложени-
ята се възлага на постоянна специализирана 
Комисия по сигналите и предложенията, 
назначена със заповед на председателя на 
Патентното ведомство. 
(2) Комисията се състои от заместник-пред-
седател на Патентното ведомство, директорите 
на дирекциите съгласно чл. 6, ал. 1 и юрист от 
дирекция „АИОФСД“. Председател на коми-
сията е определеният заместник-председател.
(3) В 7-дневен срок от възлагането ко-
мисията извършва проверка за допустимост 
относно спазване на изискванията на чл. 21.
(4) Когато се установи, че предложението е 
допустимо, се преценява основателността му.
(5) За изясняването на случая може да се 
изисква от подателя на предложението да 
предостави в 14-дневен срок необходимите 
документи, сведения или обяснения. 
(6) Когато случаят е изяснен от фактическа и 
правна страна, комисията подготвя становище 
до председателя с предложение за решение. 
Чл. 26. (1) Решението се постановява от 
председателя на Патентното ведомство в 
сроковете, определени в чл. 118, ал. 1 и 2 
АПК, и трябва да съдържа данни за подателя, 
естеството на предложението, фактическата 
обстановка по случая, решение на случая и 
мотивите за това.
(2) Когато предложението е основателно и 
се приеме, в решението се определят начинът 
и срокът за изпълнението му. 
(3) Когато предложението е незаконосъ-
образно или неоснователно или не може да 
бъде удовлетворено по обективни причини, 
се взема решение за отхвърлянето му, като 
се посочват мотивите за това.
(4) За решението се уведомяват подателят 
на предложението и всяко трето лице, чиито 
права или законни интереси могат да бъдат 
засегнати от решението, в срока по чл. 118, 
ал. 1 АПК.
Раздел ІІІ
Производство по сигналите
Чл. 27. Сигналите за злоупотреби с власт 
и корупция, лошо управление на държавно 
имущество или за други незаконосъобразни 
или нецелесъобразни действия или бездействия 
на длъжностни лица, с които се засягат дър-
жавни или обществени интереси, права или 
законни интереси на други лица, се подават 
до председателя на Патентното ведомство.
Чл. 28. (1) Разглеждането на сигнала се 
възлага на постоянна специализирана Коми-
сия по сигналите и предложенията, назначена 
със заповед на председателя на Патентното 
ведомство. 
(2) Комисията се състои от заместник-пред-
седател, определен със заповед на председателя 
на Патентното ведомство, директорите на 
дирекциите съгласно чл. 6, ал. 1 и юрист от 
дирекция „АИОФСД.“ Председател на коми-
сията е определеният заместник-председател.
(3) Комисията извършва проверка за до-
пустимост на сигнала относно спазване на 
изискванията на чл. 21 в 7-дневен срок от 
възлагането. 
(4) За изясняване на сигнала от фактическа 
страна комисията изслушва обясненията и 
възраженията на всички заинтересовани лица.
(5) Когато са изяснени всички факти и 
обстоятелства по случая, комисията подготвя 
становище до председателя с предложение за 
решение по сигнала.
Чл. 29. Решението се постановява от пред-
седателя на Патентното ведомство в сроковете 
по чл. 121 АПК и се съобщава на подателя 
на сигнала и на лицата, чиито права или 
законни интереси се засягат, в сроковете по 
чл. 123 АПК.
ЗАКЛЮЧИТЕЛНИ РАЗПОРЕДБИ
§ 1. Този устройствен правилник се издава 
на основание чл. 81, ал. 1 от Закона за патен-
тите и регистрацията на полезните модели 
и отменя изцяло устройствения правилник, 
утвърден на 6.02.2015 г. (ДВ, бр. 14 от 2015 г.).
§ 2. Този устройствен правилник е ут-
върден със Заповед № 513 от 17.11.2015 г. на 
председателя на Патентното ведомство на 
Република България и влиза в сила от датата 
на обнародването му в „Държавен вестник“.
Председател:  
Камен Веселинов